கேள்வி: சோடியம் தயோசல்பேட்டு - குளோரினேற்ற தண்ணீரை நடுநிலையாக்குதல் பற்றி நீங்கள் என்ன அறிந்துள்ளீர்கள்?
பதில்: மீன்காட்சியகங்கள், நீச்சற் குளம் மற்றும் கனிம நீரூற்றுகளில் பயன்படுத்துவதற்காக குழாய் நீரை குளோரின் நீக்கம் செய்யவும், குளோரின் அளவைக் குறைக்கவும் இது பயன்படுகிறது. நீர் சுத்திகரிப்பு நிலையங்களுக்குள்ளேயே வெளியேறும் நீர் ஆறுகளில் விடுவதற்கு முன் சுத்திகரிக்கவும் இது பயன்படுத்தப்படுகிறது. இந்த குளோரின் ஒடுக்க வினை அயோடின் குறைப்பு வினையை ஒத்த வினையாகும். வெளுக்கும் பொருள்களின் காரகாடித்தன்மைச் சுட்டெண் சோதனையில் சோடியம் தயோசல்பேட்டு வெளுக்கும் பொருள்களின் நிறத்தை நீக்கும் விளைவுகளை நடுநிலையாக்குகிறது. வெளுக்கும் கரைசல்களின் காரகாடித்தன்மைச் சுட்டெண்ணை திரவ குறிகாட்டிகளின் உதவியால் சோதிக்க அனுமதிக்கிறது. தொடர்புடைய இவ்வினை அயோடின் வினையை ஒத்ததாகும். வெளுக்கும் பொருள்களில் தீவிரமாகச் செயல்படும் ஐப்போ குளோரைட்டை தயோசல்பேட்டு ஒடுக்குகிறது. அவ்வாறு ஒடுங்கும்போது சல்பேட்டு ஆக்சிசனேற்றம் அடைகிறது. இதற்கான முழு வினையின் சமன்பாடு: : இதேபோல், சோடியம் தயோசல்பேட்டு புரோமின் வினைபுரிந்து, கரைசலில் இருந்து புரோமினை நீக்குகிறது. சோடியம் தயோசல்பேட்டு கரைசல்கள் பொதுவாக வேதியியல் ஆய்வகங்களில் புரோமினுடன் பணிபுரியும் போது முன்னெச்சரிக்கையாகவும், புரோமின், அயோடின் அல்லது பிற வலிமையான ஆக்சிசனேற்றிகளை பாதுகாப்பாக வினையிலிருந்து அகற்றவும் பயன்படுத்தப்படுகின்றன.
கேள்வி: சோடியம் தயோசல்பேட்டு - கட்டமைப்பு குறித்து விரிவாக சொல்லுங்கள்.
பதில்: சோடியம் தயோசல்பேட்டின் ஐந்து நீரேற்று இரண்டு பல்லுருவ கட்டமைப்புகளில் காணப்படுகிறது. நீரிலி வடிவம் பல்வேறு பல்லுருவக் கட்டமைப்புகளில் காணப்படுகிறது. திண்மநிலை (மின்னணுவியல்), தாயோசல்பேட்டு அயனி நான்முகி வடிவத்தில் உள்ளது. சல்பேட்டு அயனியில் உள்ள கந்தக அணுவால், ஆக்சிசன் அணுவில் ஒன்று மாற்றப்படுவதால் கருத்தியல் ரீதியாக தாயோசல்பேட்டு அயனி பெறப்படுகிறது. S-S அணுக்களிடையில் காணப்படும் தூரம் ஒற்றைப் பிணைப்பைக் குறிக்கிறது. முனைய கந்தகம் குறிப்பிடத்தக்க எதிர்மறை மின்னூட்டத்தைக் கொண்டுள்ளதையும், S-O அணுக்களிடையேயான இடைவினைகள் அதிக இரட்டைப் பிணைப்புத் தன்மையைக் கொண்டுள்ளன என்பதையும் இது குறிக்கிறது.
கேள்வி: சோடியம் தயோசல்பேட்டு - வேதிப் பண்புகள் பற்றி விளக்கவும்.
பதில்: 300 ° செல்சியசு வெப்பநிலைக்கு சூடாக்கினால் சோடியம் தயோசல்பேட்டு சோடியம் சல்பேட்டு மற்றும் சோடியம் பாலிசல்பைடாக சிதைகிறது: : தயோசல்பேட்டு உப்புகள் அமிலங்களுடன் சேர்த்து சூடுபடுத்தப்படும் போது பண்புரீதியாக சிதைவடைகின்றன. ஆரம்ப புரோட்டானேற்றம் கந்தகத்தில் நிகழ்கிறது. டை எத்தில் ஈதரில் −78 ° செல்சியசில் புரோட்டானேற்றம் நடத்தப்படும்போது, H2S2O3 (தயோசல்பூரிக் அமிலம்) பெறலாம். இது முதல் மற்றும் இரண்டாவது பிரிகைகளில் முறையே 0.6 மற்றும் 1.7 காடித்தன்மை மதிப்பு கொண்ட சற்றே வலுவான அமிலமாகும். சாதாரண நிலைமைகளின் கீழ், இந்த உப்பின் அதிகப்படியான கரைசல்களின் அமிலமயமாக்கல், கந்தகம், கந்தக டைஆக்சைடு மற்றும் தண்ணீராக முழுமையான சிதைவை ஏற்படுத்துகிறது. :
கேள்வி: சோடியம் தயோசல்பேட்டு - அயோடின் வெளியேற்ற அளவியல் பற்றி தகவல் சொல்.
பதில்: பகுப்பாய்வு வேதியியலில் தயோசல்பேட்டின் மிக முக்கியமான பயன்பாடு வருகிறது. ஏனெனில், தயோசல்பேட்டு அயனியானது அயோடினுடன் விகிதாச்சார முறையில் நீர்த்த கரைசலில் வினைபுரிந்து சோடியம் தயோசல்பேட்டை டெட்ராதயோனேட்டாகவும் அயோடைடாகும் மாற்றுகிறது. : இந்த வினையின் பருமனறி இயல்பு காரணமாகவும், Na2S2O3·5H2O ஒரு சிறந்த நுகர்வுக்கேற்ற கால அளவைக் கொண்டிருப்பதாலும் இது அயோடின் வெளியேற்ற அளவியலில் தரம்பார்க்கப் பயன்படுத்தப்படுகிறது. தண்ணீரில் கரைந்துள்ள ஆக்சிசனுக்கான விங்கலர் சோதனையில் நீண்ட தொடர் வினைகள் மூலம் நீரின் ஆக்சிசனின் உள்ளடக்கத்தை அளவிட இந்த குறிப்பிட்ட பயன்பாடு அமைகிறது. கரைசலில் கரைந்துள்ள ஐதரசன் பெராக்சைடு போன்ற சில சேர்மங்களின் செறிவு அளவிடுவதிலும், வணிக ரீதியிலான வெளுப்பிகளில் தண்ணீரில் உள்ள குளோரின் உள்ளடக்கத்தை மதிப்பிடுவதிலும் இது பயன்படுத்தப்படுகிறது.